ফিনলেণ্ডত অনুষ্ঠিত ২০ বছৰ অনূৰ্ধ্বৰ বিশ্ব এথলেটিকছ চেম্পিয়নশ্বিপত স্বৰ্ণ জয়েৰে দেশ তথা ৰাজ্যলৈ গৌৰৱ কঢ়িয়াই অনা অসম কন্যা, দৌৰবিদ হিমা দাসক ৰাজ্যৰ আগশাৰীৰ শিক্ষা প্ৰতিষ্ঠান ৰয়েল গ্ল'বেল বিশ্ববিদ্যালয়ৰ তৰফৰ পৰা অভিনন্দন জনোৱাৰ লগতে আৰ্থিক পুৰস্কাৰ আগবঢ়োৱা হয়।
গুৱাহাটীৰ বেতকুচিস্থিত বিশ্ববিদ্যালয়খনৰ কালি অৰ্থাৎ বুধবাৰে অনুষ্ঠিত দ্বিতীয় বৰ্ষৰ আৰম্ভণি অনুষ্ঠানত দৌৰবিদ গৰীকলৈ উক্ত পুৰস্কাৰ আগবঢ়োৱা হয়। অৱশ্যে অনুষ্ঠানত হিমা উপস্থিত নথকাত তেওঁৰ হৈ পিতৃ-মাতৃক বিশ্ববিদ্যালয় কৰ্তৃপক্ষই বিপুলভাৱে সম্বৰ্দ্ধনা জনোৱাৰ লগতে তেওঁলোকৰ হাতত ১ লাখ টকাৰ এখন চেক প্ৰদান কৰে।
সম্বৰ্দ্ধনা গ্ৰহণ কৰি হিমাৰ পিতৃ ৰঞ্জিৎ দাসে বিশ্ববিদ্যালয়খনক ধন্যবাদ জ্ঞাপন কৰাৰ লগতে হিমাৰ খেলপথাৰৰ যাত্ৰাৰ কাহিনী অনুষ্ঠানত উপস্থিত লোকসলকৰ সন্মুখত দাঙি ধৰে।
কালিৰ উক্ত অনুষ্ঠানত আই এ এছ এছ টিৰ সঞ্চালক ডঃ এন চি তালুকদাৰে মুখ্য অতিথি আৰু অসম উচ্চতৰ মাধ্যমিক শিক্ষা বিভাগৰ মুখ্য সচিব মনিন্দৰ সিঙে বিশিষ্ট অতিথি হিচাপে উপস্থিত থাকি ভাষণ প্ৰদান কৰাৰ লগতে বিশ্ববিদ্যালয়খনৰ উপাচাৰ্য ড০ এছ পি সিঙেও বক্তব্য আগবঢ়ায়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
